**Hízó Ferenc**

**helyettes államtitkár**

**Építésgazdaságért, Infrastrukturális Környezetért**

**és Fenntarthatóságért Felelős Államtitkárság**

**Innovációs és Technológiai Minisztérium**

**Tisztelt Államtitkár Úr!**

A környezet védelmének általános szabályairól szóló 1995. évi LIII. törvény 45. § írta elő az Országos Környezetvédelmi Tanács létrehozását, feladatait és működésének szabályait. A Tanács a Kormány javaslattevő, tanácsadó, véleményező szerveként állást foglal a környezetvédelemmel összefüggő törvényjavaslatok és más jogszabályok, valamint országos és regionális koncepciók, a környezetvédelemmel összefüggő gazdasági szabályozó eszközök vizsgálati elemzésével kapcsolatban, véleményét nyilvánít a környezetre várhatóan jelentős hatást gyakorló tervek és programok tervezetéről és azok környezeti értékeléséről, javaslatot tesz a Kormány számára a környezet- és természetvédelem hatékonyabbá tételével kapcsolatban.

Az OKT ennek megfelelően tervezi megvitatandó témáit. A Tanács tudomással bír arról, hogy az Államtitkárság – az Ön vezetésével – dolgozik a következő időszakra, a 2021 – 2027 évekre vonatkozó Országos Hulladékgazdálkodási Terv kidolgozásán.

Kérem Államtitkár Urat, hogy az Országos Környezetvédelmi Tanács – valamelyik közeljövő ülésén – részt venni és a Tanács számára a készülő OHT tervezetének tartalmáról – Munkatársaival – előadást tartani szíveskedjék, annak érdekében, hogy az OKT már a terv-koncepcióhoz megtehesse észrevételeit, javaslatait, amint az egy tanácsadó testület meghallgatásának hasznát és értelmét jelenti.

A Tanács plenáris üléseit – rend szerint – minden hónap első, vagy második, csütörtökén tartja, délelőtt 10 órától; legközelebb tehát 2020. Március 12.-én / vagy Áprilisban, alkalmazkodva a Húsvéti Ünnephez.

Tisztelt Államtitkár Úr, köszönettel várom kérésünkre,- javaslatunkra az Ön válaszát.

2020. Február 11.-én

a Testület nevében és megbízásából



Dr. Bulla Miklós